James Monroe

James Monroe (ᮏᮨᮙ᮪ᮞ᮪ ᮙᮧᮔ᮪ᮛᮧ; gumelar di Westmoreland County, Virginia, 28 April 1758 – pupus di New York City, 4 Juli 1831 dina yuswa 73 taun) nyaéta saurang nagarawan sarta Présidén Amérika Sarikat anu ka-5 (1817–1825). Anjeunna mangrupa présidén panungtung tina golongan Founding Fathers sarta inohong puseur dina mangsa stabilitas pulitik nasional Amérika.

 Silsilah sarta Atikan 
James Monroe asalna ti katurunan Skotlandia sarta Wales. Ramana, Spence Monroe, mangrupa saurang patani sarta tukang kai di Virginia.The Press Publishing Co. (1903). The World Almanac and Encyclopedia. New York: New York World. p. 114. Monroe nampi atikan dasar di Campbelltown Academy, di mana anjeunna janten babaturan sakola John Marshall.Gilman, Daniel Coit (1883). James Monroe. Boston: Houghton, Mifflin and Company. p. 9. Anjeunna neraskeun ka College of William & Mary, nanging ninggalkeun kuliahna pikeun gabung ka Continental Army nalika ngamimitian Perang Révolusi.Abbott, John S.C. (1875). The Lives of the Presidents of the United States. Boston: B.B. Russell. p. 171.

 Karakter sarta Organisasi 
Monroe dipikawanoh ku sifatna anu jujur, tabah, sarta miboga integritas anu luhur.Gilman, Daniel Coit (1883). James Monroe. p. 225. Anjeunna mangrupa anggota aktip dina organisasi Freemasonry sarta janten salah sahiji pamingpin di American Colonization Society. Alatan kontribusina, ibukota Liberia diaranan Monrovia kanggé ngahormat ka anjeunna.New York Public Library (1900). Bulletin of the New York Public Library, Vol. IV. New York: NYPL Printing Office. p. 328.

 Karier Pulitik sarta Pamilihan 
Dina dunya pulitik, Monroe dianggap murid emas Thomas Jefferson. Anjeunna diutus ka Perancis kanggé negosiasi Louisiana Purchase.Butterworth, Hezekiah (1900). In the Days of Jefferson. New York: D. Appleton and Company. p. 214. Dina pamilihan présidén taun 1820, Monroe meunang sacara mutlak ku nampi 231 sora ti 232 sora Electoral College, hiji-hijina sora anu leungit ditujukeun kanggé John Quincy Adams.McKee, Thomas Hudson (1892). American Politics (Non-Partisan). Washington D.C.: McKee & Company. p. 13.

 Masa Jabatan Présidén 
Salah sahiji warisan utamana nyaéta Doktrin Monroe (Monroe Doctrine) dina taun 1823, anu nandeskeun yén buana Amérika henteu kenging deui dijajah ku kakuatan Éropa. Hubunganana sareng Kongrés kacida formalna, anu kacatet dina jurnal resmi nagara.U.S. House of Representatives (1823). Journal of the House of Representatives of the United States. Washington: Gales & Seaton. p. 20. Mangsa jabatanna sering disebut salaku Era of Good Feelings.

 Pupusna 
Monroe pupus dina tanggal 4 Juli 1831 di New York sarta dimakamkeun di Hollywood Cemetery, Richmond, Virginia. Pupusna tepat dina Poé Kamerdikaan Amérika, sakumaha anu dialaman ku John Adams sarta Thomas Jefferson.

 Dicutat tina 

 Tutumbu Kaluar 
  Biografi James Monroe di Whitehouse.gov 

Monroe, James
Kategori:Inohong dunya
Kategori:Alumni College of William & Mary
Kategori:Inohong Perang Revolusi Amérika